
Par sirds un asinsvadu veselības uzlabošanas rīcības plānu 2025.–2027. gadam
· 1. Apstiprināt Veselības ministrijas iesniegto Sirds un asinsvadu veselības uzlabošanas rīcības plānu 2025.–2027. gadam (turpmāk – plāns).
· 2. Veselības ministrijai nodrošināt plāna ieviešanas vadību un koordināciju.
· 3. Plānā paredzēto pasākumu īstenošanu iesaistītajām institūcijām 2025. gadā nodrošināt atbilstoši piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2026. gadā un turpmāk katru gadu izskatīt Ministru kabinetā gadskārtējā valsts budžeta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. 
· 4. Plāna īstenošanā iesaistītajām institūcijām sagatavot un līdz 2026., 2027. un  2028. gada 1. maijam iesniegt Veselības ministrijai informāciju par plānā noteikto uzdevumu izpildes gaitu un rezultātiem.
· 5. Veselības ministrijai sagatavot un veselības ministram līdz 2028. gada 1. novembrim iesniegt noteiktā kārtībā Ministru kabinetā plāna īstenošanas un ietekmes izvērtējumu.

